CONVOCATORIA PARA O LEVANTAMENTO DAS ACTAS PREVIAS Á OCUPACIÓN PARA A EXPROPIACIÓN DOS BENS E DEREITOS AFECTADOS POLAS OBRAS DO PROXECTO, ADAPTACIÓN AO PLAN DE BAIXA IMD MELLORADA DA PO-234, P. Q. 0+420 (PONTE CALDELAS)–2+580 (LAXOSO)
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 26/03/2019)

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 8 de febreiro de 2018, a Axencia Galega de Infraestruturas resolveu aprobar o proxecto de construcción da “Adaptación ao plan de baixa IMD mellorada da PO-234, P. Q. 0+420 (Ponte Caldelas)–2+580 (Laxoso)”, de clave PO/16/139.10. Con data de 15 de novembro de 2018 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción da “Adaptación ao plan de baixa IMD mellorada da PO-234, P. Q. 0+420 (Ponte Caldelas)–2+580 (Laxoso)”, no concello de Ponte Caldelas (clave PO/16/139.10), por Decreto 144/2018, publicado no Diario Oficial de Galicia nº 230 de data de 3 de decembro de 2018. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do Concello de Ponte Caldelas, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Lugar: Salón de plenos do Concello de Ponte Caldelas Data: 23 de abril de 2019 Horario: de 9,30 a 13,30 horas De: Jiancheng De Quintana Belkbir, Manuel a Ahmed Baba Durla Urgiles, Gerardo Lugar: Salón de plenos do Concello de Ponte Caldelas Data: 24 de abril de 2019 Horario: de 9,30 a 13,30 horas De: Roldan Girbovan Penciuc, Abdelwahad Elorga Abadal a Marco Emilio Parias Puigdengoles, Mercedes Lugar: Salón de plenos do Concello de Ponte Caldelas Data: 25 de abril de 2019 Horario: de 9,30 a 13,30 horas De: Franklin Jose Aguasantas Voicila Salatti, Dolores a Portela, Encarnación Lugar: Salón de plenos do Concello de Ponte Caldelas Data: 26 de abril de 2019 Horario: de 9,30 a 12,30 horas De: Susana Raquel Totu Conde Pumpido, Ángel a Shirley Alexandra Griñon Donneys, Anunciación A relación de titulares cos bens e dereitos afectados, así como o plano parcelario correspondente estarán expostos no concello de Ponte Caldelas e no Servizo Provincial da Axencia Galega de Infraestuturas de Pontevedra (Avda. Fernández Ladreda nº 43, 1º andar, 36003 Pontevedra). A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, documento nacional de identidade e o último recibo da contribución, así como certificado de conta cos códigos IBAN E BIC, a fin de proceder aos sucesivos pagos que sexan procedentes mediante transferencia bancaria, podendo facerse acompañar á súa costa, se o estiman oportuno dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de Expropiación Forzosa e do 56 do Regulamento da Lei de Expropiación Forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestuturas de Pontevedra (Avda. Fernández Ladreda nº 43, 1º andar, 36003 Pontevedra), as alegacións que estimen pertinentes ós efectos previstos na regulación referida. De conformidade co artigo 44 da Lei 39/2015, do 1 de outubro, do Procedemento Administrativo Común das Administracións Públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. Pontevedra, 13 de marzo de 2019 O xefe do Servizo Provincial Yasin Espias Bixquert